बिहार स्टेट इलेक्ट्रॉनिक्स डेवलपमेंट कॉरपोरेशन लिमिटेड
बिहार स्टेट इलेक्ट्रॉनिक्स डेवलपमेंट कॉरपोरेशन लिमिटेड (बेल्ट्रॉन) बिहार सरकार का उपक्रम है। बेल्ट्रॉन राज्य आईटी विभाग का एक कार्यकारी विंग है और बिहार सरकार की तकनीकी जरूरतों को संभालता है। बेल्ट्रॉन बिहार में कंपनी है जो कि बिहार सरकार के विभागों में कर्मचारियों की भर्ती कराती है, जब विभागों द्वारा बेल्ट्रॉन से अधियाचना मांगा जाता है। 2016 में, बेल्ट्रॉन ने बिहार के 300 से अधिक कॉलेजों और नौ विश्वविद्यालयों में मुफ्त वाई-फाई सेवा प्रदान की। 2021 में, बेल्ट्रॉन ने भारत में COVID-19 महामारी के दौरान स्वास्थ्य विभाग के मार्गदर्शन में एक अभिनव होम आइसोलेशन ट्रैकिंग (HIT) ऐप विकसित किया। HIT ऐप अपने निवास पर स्वस्थ हो रहे COVID रोगियों की स्थिति पर नज़र रखता है। बेल्ट्रॉन बिहार जाति आधारित गणना 2023 के लिए आईटी सहायता प्रदान कर रहा है, और मोबाइल ऐप-बीजगा (बिहार जाति आधरित गणना) विकसित करने के लिए महाराष्ट्र स्थित एक निजी फर्म- ट्रिगिन टेक्नोलॉजीज की सेवाएं ली हैं, जो गूगल प्ले पर उपलब्ध है। यह डेटा को क्लाउड पर होस्ट करेगा।